*Likumprojekts*

# Grozījumi Mikrouzņēmumu nodokļa likumā

Izdarīt Mikrouzņēmumu nodokļa likumā (Latvijas Vēstnesis, 2010, 131. nr.; 2011, 204. nr.; 2013, 194., 232. nr.; 2015, 60., 91., 248. nr.; 2016, 255. nr.) šādus grozījumus:

1. 1. pantā:

aizstāt 1.punkta b) apakšpunktā skaitli “100 000” ar skaitli “50 000”;

papildināt pantu ar 7.punktu šādā redakcijā:

“7) **kopējais konts** – bankas konts, kuru mikrouzņēmums izmanto mikrouzņēmuma saimnieciskās darbības ieņēmumu saņemšanai, darbinieku ienākumu (darba algas) izmaksāšanai, kā arī mikrouzņēmuma nodokļa maksāšanai saskaņā ar šo likumu.”.

2.  Aizstāt 2. panta ceturtajā daļā, 5. panta ceturtajā daļā un 6. panta ceturtajā daļā skaitli “720” ar skaitli “900”.

3. Aizstāt 3. panta pirmās daļas otrajā teikumā vārdus “var ietvert” ar vārdu “ietver”.

4. Aizstāt 4. pantā pirmās daļas 2. punktā skaitli “100 000” ar skaitli “50 000”.

5. Papildināt likumu ar 71. pantu šādā redakcijā:

“**71. pants. Mikrouzņēmumu nodokļa maksāšana, izmantojot kopējo kontu**

(1) Mikrouzņēmums ir tiesīgs maksāt mikrouzņēmumu nodokli, izmantojot kopējo kontu, un neiesniegt šā likuma 7.pantā noteikto nodokļa deklarāciju, ja mikrouzņēmums ievēro šajā pantā noteiktos nosacījumus.

(2) Mikrouzņēmuma apgrozījumu veido tikai bezskaidras naudas ieņēmumi no saimnieciskās darbības vai mikrouzņēmums pats iemaksā kopējā kontā skaidrā naudā saņemtos ieņēmumus no saimnieciskās darbības, kā arī mikrouzņēmums izmaksā darbiniekiem ienākumu (darba algu) tikai no kopējā konta.

(3) Mikrouzņēmums iesniedz Valsts ieņēmumu dienestā iesniegumu, kurā pilnvaro Valsts ieņēmumu dienestu līdz ceturksnim sekojošā mēneša piecpadsmitajam datumam:

1) piekļūt mikrouzņēmuma kopējam kontam un saņemt no bankas informāciju par ceturkšņa apgrozījumu, kā arī par darbiniekam izmaksāto ienākumu (darba algu), ar konkrētās personas vārdu, uzvārdu, personas kodu un tai izmaksāto ienākumu (darba algu);

2) ieturēt un maksāt no mikrouzņēmuma ceturkšņa apgrozījuma mikrouzņēmumu nodokli, izmantojot tiešā debeta metodi.

(4) Valsts ieņēmumu dienests līdz ceturksnim sekojošā mēneša piecpadsmitajam datumam informē mikrouzņēmumu par aprēķināto un samaksāto mikrouzņēmuma nodokli.

(5) Šā panta trešajā daļā saņemto informāciju Valsts ieņēmumu dienests ietver konkrētā mikrouzņēmuma nodokļa deklarācijā. Ar to tiek uzskatīts, ka mikrouzņēmums ir izpildījis 7.pantā noteiktās saistības par nodokļa deklarēšanu un samaksu.

(6) Valsts ieņēmumu dienests var anulēt tiesības mikrouzņēmumam maksāt mikrouzņēmumu nodokli, izmantojot kopējo kontu, par to informējot mikrouzņēmumu, ja netiek ievērotas šā likuma prasības.

(7) Ministru kabinets nosaka citus nosacījumus šajā pantā noteiktai nodokļa maksāšanas kārtībai.”.

6. 8.pantā:

aizstāt pirmās daļas 2.punktā skaitli “80,0” ar skaitli “95,0”;

aizstāt pirmās daļas 3.punktā skaitli “18,8” ar skaitli “3,8”;

aizstāt otrās daļas 1.punktā skaitli “80,0” ar skaitli “95,0”;

aizstāt otrās daļas 2.punktā skaitli “20,0” ar skaitli “5,0”.

7. Pārejas noteikumos:

izslēgt 21.punktu;

papildināt ar 26. un 27.punktu šādā redakcijā:

“26. Šā likuma 71. pants, kas nosaka iespēju maksāt mikrouzņēmumu nodokli izmantojot kopējo kontu, stājas spēkā ar 2018.gada 1.jūliju.

27. Ministru kabinets līdz 2018.gada 30.jūnijam izdod šā likuma 71.panta septītajā daļā paredzētos noteikumus.”.

Likums stājas spēkā 2018. gada 1. janvārī.

Ministru prezidenta biedrs,

ekonomikas ministrs A. Ašeradens

Valsts sekretārs J. Stinka

10.04.2017 12:00

462

Jurušs, 67013044

Maris.Juruss@em.gov.lv